Max Theiler
Max Theiler, 1899-1972, sydafrikansk-amerikansk bakteriolog, der efter uddannelse i tropesygdomme i London virkede ved afdelingen for tropesygdomme på Harvard Medical School i Boston 1922-30. Her isolerede han i 1927 det virus, der fremkalder gul feber. 1930-64 var han tilknyttet Rockefeller University i New York, fra 1951 som leder af dets medicinske laboratorium, hvor han udviklede en vaccine mod gul feber.
Max Theiler modtog i 1951 nobelprisen i fysiologi/medicin.